Åpne Dører

Åpne Dører (Open Doors) er en internasjonal, kristen organisasjon som arbeider for å støtte forfulgte kristne over hele verden. Den ble grunnlagt i 1955 av nederlenderen Anne van der Bijl, også kjent som «Broder Andreas».

I tillegg til informasjonsvirksomhet, arbeider organisasjonen med nødhjelp, traumehjelp, medisinsk hjelp, gjenoppbygging av hus og kirker, utdanning, distribusjon av bibler og kristen litteratur, mikrolån og rettshjelp. Organisasjonen hadde i 2022 1500 ansatte på verdensbasis et årlig budsjett på 1,5 milliarder norske kroner.     

Den norske avdelingen er organisert som en egen stiftelse med hovedkontor i Bergen og tilsluttet Open Doors International.  Per 2025 hadde stiftelsen 14 ansatte og en årlig omsetning på 48 millioner.    

Internasjonal leder av Open Doors International er Dan Ole Shani. 

 World Watch List
World Watch List er en årlig, forskningsbasert indeks over de 50 landene hvor det er vanskeligst å være kristen. Den utgis av Åpne Dører og bygger på ekspertundersøkelser. Listen har eksistert siden 1993.

 Referanser 

 Eksterne lenker 
 Norsk hjemmeside
 Internasjonal hjemmeside på engelsk 

Kategori:Religiøse organisasjoner
Kategori:Misjon
Kategori:Organisasjoner etablert i 1955